Лъахэр блогхэм щагъэлъапIэ
КъБР-м ЦIыхубэ хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министерствэм хъыбар фегъащIэ 2013 гъэм бадзэуэгъуэм и 1-м щыщIэдзауэ «Къэбэрдей-Балъкъэрыр — щIалэгъуалэм я нэкIэ» блогерхэм я зэпеуэр зэрекIуэкIымкIэ. Зэхьэзэхуэр зи жэрдэмыр КъБР-м и Парламентым деж щыIэ ЩIалэгъуалэ палатэрщ, абы Iуэхур диIыгъщ икIи и щIэгъэкъуэнщ зи гугъу тщIы министерствэр.
Зэпеуэм хэтыну хуейхэм я тхылъхэр шыщхьэIум и 1 пщIондэ Iах. Абы хэт хъунущ илъэс 14-м щыщIэдзауэ 35-рэ зи ныбжьхэр, УФ-м и цIыхухэр, КъБР-м зэ-пымыууэ щыпсэу щIалэхэмрэ хъыджэбзхэмрэ. Зэхьэзэхуэм хэтынухэм псори къызэджэф блогхэр щагъэлажьэу щытын хуейщ vk.com, facebook.com, livejournal.com платформэхэмрэ @mail.ru, LiveInternet блогхэмрэ.
Зэпеуэм и зэхэлъыкIэмрэ мардэмрэ нэхъ гъунэгъуу зыщывгъэгъуазэ хъунущ «ВКонтакте», «Живой Журнал», сетхэмрэ КъБР-м ЦIыхубэ хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министерствэм и сайтымрэ.
Къэбарт Мирэ.
